23.2.2023.
HR
Službeni list Europske unije
L 58/1403 KOMISIJA PILOT-PROJEKTI
POGLAVLJE PP 01 — ISTRAŽIVANJE I INOVACIJE (nastavak) PP 01 23
(nastavak)
PP 01 23 04
(nastavak) — neometano uključivanje na stranicu www.missingchildrenukraine.eu na tri jezika (EN, UA, RU), uključujući obrazac za prijavu (zaprimanje) novih slučajeva te funkciju objavljivanja obavijesti o nestalima u obliku internetskih plakata o zabrinjavajućim prekograničnim slučajevima nestale djece; — automatsko kreiranje plakata za obavijesti o nestalima u tiskanom obliku.
Osim toga, u okviru predloženog pilot-projekta razvit će se još dva alata: — privatne mobilne aplikacije (za Android i iOS) za jednostavan pristup platformi za praćenje nestale djece i nadzor nad njom putem mobilnog uređaja, koje ovlaštenim korisnicima iz službenih organizacija za odgovor u cijeloj Europi šalju izravne obavijesti o incidentima/ažuriranjima povezanima sa slučajevima nestale djece koja bi se, na temelju informacija i/ili rezultata inteligentnih algoritama za povezivanje u okviru platforme, mogla nalaziti u njihovim zemljama; — inteligentni bot (koji se također temelji na umjetnoj inteligenciji), posebno osmišljen za društvene mreže, putem kojeg bi ukrajinske obitelji mogle prijavljivati nove slučajeve nestanka djece.
Facebook Messenger je trenutačno glavno sredstvo komunikacije koje ukrajinski građani upotrebljavaju da bi stupili u kontakt s ukrajinskom organizacijom za nestalu djecu.
Cijeli postupak prijavljivanja slučaja temelji se samo na razmjeni poruka, što radi nekoliko volontera koji nailaze na poteškoće kako bi u cijelosti obradili ogromnu količinu informacija o slučajevima nestale djece koje im pristižu putem Messengera.
Zadaća bota je automatizacija cijelog postupka prijave nestanka, traženje i dobivanje odgovora na konkretna pitanja na inteligentan način te otvaranje novih slučajeva u bazi podataka povezanih sa svim dostupnim dokazima (slike, pravni dokumenti itd.), kako bi se ukrajinski voditelji predmeta mogli usredotočiti na vođenje predmeta umjesto da se bave unošenjem i uspoređivanjem podataka dobivenih preko poruka.
Predloženi pilot-projekt imat će trenutan pozitivan učinak na humanitarnu krizu u Ukrajini, ali i postaviti temelje za sve organizacije za nestalu djecu koje djeluju u okviru krovne europske organizacije kako bi se pripremile za eventualne buduće multinacionalne krize slične vrste i razmjera.
Nadalje, postupci i alati za vođenje predmeta koje u okviru predloženog pilot-projekta treba uspostaviti za ukrajinske maloljetnike bez pratnje mogli bi se u budućnosti lako proširiti na sve maloljetnike bez pratnje nestale u EU-u jer znamo da je između 2018. i 2021. nestalo više od 18 000 maloljetnika, a u cijeloj Europi raste broj prijava mreži 116 000 (europski pozivni centar za nestalu djecu).
Rezultati ovog pilot-projekta mogu biti od koristi tijekom sličnih događaja u velikom broju država članica i za organizacije koje traže nestalu djecu izbjeglice u cijeloj Europi te za povezivanje i zaštitu djece, pa čak i žena/majki, redovitim obavijestima o njihovu sigurnom položaju/lokaciji.
Postojat će dodatna mogućnost da se ova aplikacija upotrebljava kao sigurnosni alarm za majke/žene.
1.
Ovaj pilot-projekt može se nadovezati na uspjeh projekta ChildRescue, u okviru kojega se vodi posebna baza podataka o slučajevima nestale djece (i aktivnim i starim), u kojoj se čuvaju informacije i detaljni podaci po slučaju, te na uspjeh inteligentnog alata kojim se (na temelju analize dostupnih podataka iz svih aktivnih slučajeva te inteligentnog uparivanja sa starim slučajevima koriste modeli strojnog učenja) kako bi se nestanak djeteta mogao klasificirati, npr. bijeg od kuće/izbacivanje iz kuće, otmica izvan obitelji, otmica u obitelji, povreda prava skrbništva, izgubljeno dijete i nesvojevoljni nestanak.
Platforma projekta ChildRescue može se prilagoditi, poboljšati i unaprijediti kako bi bila spremna za odrađivanje slučajeva djece koja su nestala uslijed rata u Ukrajini.